CELEX: 62022CN0035
Language: el
Date: 2022-01-17 00:00:00
Title: Υπόθεση C-35/22: Αίτηση προδικαστικής αποφάσεως την οποία υπέβαλε το Audiencia Provincial de Málaga (Ισπανία) στις 17 Ιανουαρίου 2022 — CAJASUR Banco S.A. κατά JO και IM

25.4.2022   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 171/16
            
         
      Αίτηση προδικαστικής αποφάσεως την οποία υπέβαλε το Audiencia Provincial de Málaga (Ισπανία) στις 17 Ιανουαρίου 2022 — CAJASUR Banco S.A. κατά JO και IM
      (Υπόθεση C-35/22)
      (2022/C 171/20)
      Γλώσσα διαδικασίας: η ισπανική
      
         Αιτούν δικαστήριο
      
      Audiencia Provincial de Málaga
      
         Διάδικοι στην υπόθεση της κύριας δίκης
      
      
         Εκκαλούσα: CAJASUR Banco S.A.
      
         Εφεσίβλητοι: JO και IM
      
         Προδικαστικά ερωτήματα
      
      
                  1.
               
               
                  Αντιβαίνει στο δικαίωμα πραγματικής προσφυγής και στο άρθρο 47 του Χάρτη των Θεμελιωδών Δικαιωμάτων της Ευρωπαϊκής Ένωσης το να απαιτείται από τον καταναλωτή να έχει προβεί, πριν την ένδικη διαδικασία, σε εξωδικαστική όχληση προκειμένου η διαπίστωση της ακυρότητας, λόγω καταχρηστικού χαρακτήρα, συγκεκριμένου γενικού όρου συναλλαγών να παραγάγει όλα τα αποτελέσματα αποκατάστασης της ζημίας (περιλαμβανομένων των εξόδων της ένδικης διαδικασίας) που προσιδιάζουν στην εν λόγω ακυρότητα, βάσει του άρθρου 6, παράγραφος 1, της οδηγίας 93/13/ΕΟΚ του Συμβουλίου, της 5ης Απριλίου 1993, σχετικά με τις καταχρηστικές ρήτρες των συμβάσεων που συνάπτονται με καταναλωτές (1);
               
            
                  2.
               
               
                  Συνάδει με το δικαίωμα πλήρους αποκατάστασης της ζημίας και την αποτελεσματικότητα του δικαίου της Ένωσης και του άρθρου 6, παράγραφος 1, της ως άνω οδηγίας ο καθορισμός κριτηρίου για την κατανομή του συνόλου των εξόδων που ανέκυψαν στο πλαίσιο της ένδικης διαδικασίας βασισμένου στην ύπαρξη προηγούμενης εξωδικαστικής όχλησης του καταναλωτή προς το χρηματοπιστωτικό ίδρυμα για την εξάλειψη της εν λόγω ρήτρας;
               
            
         (1)  ΕΕ 1993, L 95, σ. 29.